hotchpotch/miracl-hf-unified huggingface dataset:
খ্রিস্ট (উপাধি)
খ্রিস্টধর্মে খ্রিস্ট উপাধিটির অর্থ এমন একজন ত্রাতা বা রক্ষাকর্তা যিনি ইসরাইলের সমগ্র হিব্রু জাতিকে পরিত্রাণের পথ দেখাবেন। 'খ্রিস্ট' শব্দটি এসেছে হিব্রু 'মসীহ' শব্দের গ্রিক অনুবাদ 'খ্রিস্টোস' (χριστός) থেকে; শব্দটির ব্যুৎপত্তিগত অর্থ 'অভিষিক্ত'। খ্রিস্টানদের বিশ্বাস যিশু হলেন হিব্রু মসিহা যার কথা বাইবেলের পুরাতন নিয়মে পূর্বব্যক্ত হয়েছিল এবং নতুন নিয়মে পুনর্ব্যক্ত হয়েছে। খ্রিস্টানদের ভাষায় খ্রিস্ট নাম এবং পদবী উভয়ই, এবং যিশুর সমার্থক। 
খ্রিস্টধর্মে খ্রিস্টের ভূমিকা জুদাইসম্ এ মসিহা এর ভাবনা থেকে উদ্ভূত। যদিও উভয় ধর্মের মসিহার মূল ভাবনায় মিল রয়েছে, প্রথম শতকে দুই ধর্ম বিচ্ছিন্ন হওয়ায় উভয়ের মধ্যে পার্থক্যও বিদ্যমান।
খ্রিস্টধার্মের আদি সামার্থাকগাণ বিশ্বাস করেন যে যিশুই হলেন হিব্রু মসিহা যেমন "পিটারের স্বীকারোক্তি" তে বলা হয়েছে, যিশুর ক্রুশবিদ্ধকরণ বা যিশুর পুনরুত্থানের পূর্বে তাকে সাধারণত "ন্যাজারেথের যিশু" বা "যোসেফের ছেলে যিশু" পরিছয়ে উল্লেখ করা হত। তার ক্রুশবিদ্ধকরণ বা পুনরুত্থানের পরেই তার সামার্থাক তথা ভক্তবৃন্দ তাকে যিশু খ্রিস্ট বলতে শুরু করে। খ্রিস্টানদের বিশ্বাস মসিহাদের অলৌকিক কার্য্যাবলি যিশু সম্পন্ন করেছেন তার ক্রুশবিদ্ধকরণ, মৃত্যু এবং পুনরুত্থানের সময়ের বিচিত্র ঘটনাসমূহের দ্বারা। নব টেস্টামেন্ট এর আদিতম লেখা "পাউলিন এপিস্লেস" (Pauline epistles)-এ যিশু কে বারবার যিশুখ্রিস্ট বা খ্রিস্ট সম্বোধন করা হয়েছে। প্রাথমিক ভাবে "খ্রিস্ট" একটি উপাধি ছিল, পরবর্তীতে এটি যিশু খ্রিস্ট নামের আংশ হয়ে দাড়ায়। তৎসত্ত্বেও, এটি এখনো উপাধিরূপে ব্যবহার করা হয়, যেমন বিপরীতক্রমে, খ্রিস্ট যিশু অর্থাৎ আবতার যিশু বা স্বাধীনভাবে শুধু খ্রিস্ট।
যিশুর সমর্থকগণ খ্রিস্টান রূপে পরিচিত হন,কারণ তারা যিশু কে হিব্রু বাইবেল কথিত খ্রিস্টস বা মসিহা মানতেন। জুদাইসম এ যিশু কে কখনই মসিহা রূপে স্বীকার করা হয়নি, কারন তাদের মতে আবতারবাদ পৌত্তলিকতার অংশ। ধর্মপ্রাণ হিব্রু রা আজও তাদের মসিহার প্রথম আগমন এবং হিব্রু ঐতিহ্য অনুযায়ী মসিহার অলৌকিক কার্য্যাবলি সম্পন্ন হওয়ার প্রতীক্ষা করেন। ধর্মপ্রাণ খ্রিস্টানরা খ্রিস্টের দ্বিতীয় আগ্মনের এবং খ্রিস্টান ঐতিহ্য অনুযায়ী অসম্পূর্ণ অলৌকিক কার্য্যাবলি সম্পূর্ণ হওয়ার প্রতীক্ষা করেন। হিব্রু ও খ্রিস্টান্দের মধ্যে প্রচলিত একতি বিশ্বাস হল যে পূত প্রলেপ দ্বারা পবিত্র দ্রাবীড় বংশীয় একজন রাজা মর্ত্যভূমিতে অবস্থিত ঈশ্বরের রাজত্যের রাজা হবেন। তিনি মসিহাযুগ থেকে আগামী পৃথিবীর শুরু পর্য্যন্ত হিব্রু জাতি তথা মানবসমাজএর প্রশাসক হবেন।
ইংরাজি ও অধিকাংশ ইউরোপীয় ভাষায় খ্রিস্ট [Christ] শব্দটি বহুল ব্যবহৃত। ইংরাজী-ভাষিকরা এখন খ্রিস্ট শব্দটির ব্যবহার প্রায় একটি নামের মত বা যিশু খ্রিস্ট নামের অংশের মত করেন, কিন্তু এটি প্রকৃ্তপক্ষে একটি উপাধি[মসিহা]। খ্রিস্ট যিশু রূপে এর ব্যবহার এটি প্রমাণ করে। শুধু খ্রিস্ট রূপে এর ব্যবহারও তুলনীয়।
ইংরাজী ভাষায় খ্রিস্ট বানান সুনির্দিষ্ট হয় আঠারোশো শতকে আলোকপ্রাপ্তির যুগে, তখন বেশকিছু শব্দ তাদের গ্রিক বা লাতিন মূল শব্দের বানানের সঙ্গে সাযুজ্য রেখে পালটে গিয়েছিল। তদুপরি, পুথিকার রা প্রাচীণ ও মধ্য ইংরাজীতে লেখার সময় সাধারণত Crist বানান্তি ব্যবহার করেছেন যেখানে i এর উচ্চারণ হয় /iː/ সংরক্ষিত চার্চ এর নামে যেমন St Katherine Cree বা দ্রুত /ɪ/ সংরক্ষিত আধুনিক উচ্চারণে "Christmas" রূপে। ইংরাজীতে "Christ"বানানটি ১৪শ শতাব্দী থেকে প্রত্যায়িত হয়।
আধুনিক এবং প্রাচীণ, এমন কী ধর্মনিরপেক্ষ পরিভাষাতেও "খ্রিস্ট সাধারণত যিশু কেই বোঝানো হয়।
মনোজ বাজপেয়ী
মনোজ বাজপেয়ী (জন্ম ২৩শে এপ্রিল ১৯৬৯ সাল), মনোজ বাজপাই হিসেবেও অলংকিত, হলেন একজন ভারতীয় চলচ্চিত্র অভিনেতা যিনি প্রধানত কাজ করেন হিন্দি চলচ্চিত্রে এবং সাথে তেলুগু ও তামিল চলচ্চিত্রে কাজ করেন। তিনি দুবার ভারতের জাতীয় চলচ্চিত্র পুরষ্কার ও তিনবার ফিল্মফেয়ার পুরষ্কার লাভ করেন।
বাজপেয়ী জন্মগ্রহণ করেন ২৩শে এপ্রিল ১৯৬৯ সালে বিহারের পশ্চিম চম্পরণের নরকতিয়াগঞ্জের নিকটস্থ বেলওয়া গ্রামে। পাঁচ ভাইবোনের মধ্যে তিনি দ্বিতীয়, নায়ক মনোজ কুমারের নামানুসারে তাঁর নাম রাখা হয়। তাঁর ছোট বোন পুনম দুবে হলেন চলচ্চিত্র শিল্পের একজন ফ্যাশন ডিজাইনার।
মোহাম্মদ নূরুল হক বীর প্রতীক
মোহাম্মদ নূরুল হক (জন্ম: ১২ অক্টোবর, ১৯৪৭) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তাঁর সাহসিকতার জন্য বাংলাদেশ সরকার তাঁকে বীর প্রতীক খেতাব প্রদান করে।
মোহাম্মদ নূরুল হকের জন্ম চট্টগ্রাম মহানগরের চাঁদগাঁওয়ের বাদামতলীর খাজা রোডে। তাঁর বাবার নাম শামসুল হুদা এবং মায়ের নাম মোস্তফা খাতুন। তাঁর স্ত্রীর নাম হোসনে আরা বেগম। তাঁদের দুই ছেলে।
নবম শ্রেণী পর্যন্ত পড়াশোনার পর আর লেখাপড়া করতে পারেননি মোহাম্মদ নূরুল হক। ১৯৭১ সালে ক্ষুদ্র ব্যবসা করতেন তিনি। মুক্তিযুদ্ধ শুরু হলে যুদ্ধে যোগ দেন। চট্টগ্রামের বিভিন্ন স্থানে প্রতিরোধযুদ্ধে সক্রিয়ভাবে অংশ নেন। প্রতিরোধযুদ্ধ শেষে ভারতে যান। পরে যোগ দেন মুক্তিবাহিনীর নৌ-কমান্ডো দলে।
১৯৭১ সালের ১৬ আগস্ট চট্টগ্রাম নৌবন্দরে সফল অপারেশন শেষে মো. নূরুল হকসহ নৌ-কমান্ডোরা ফিরে গিয়েছিলেন ভারতে। কয়েক দিন পর তিনিসহ ১১ জন আবার চট্টগ্রামে আসেন। সেবার কোনো সুনির্দিষ্ট লক্ষ্য ছিলো না। কিন্তু তাঁরা চাইলেন, বন্দরে পুনরায় অপারেশন করতে। এদিকে অপারেশন জ্যাকপটের পর বন্দরে তুমুল কড়াকড়ি। তাঁদের পক্ষে সেখানে অপারেশন করা দুঃসাধ্য। এ অবস্থায় তাঁদের দলনেতা উৎসাহী হলেন বহির্নোঙরে অপারেশন করতে। এর আগে একদিন নূরুল হক একাই দুঃসাহসিকভাবে ওই অপারেশন করেন। পরে বহির্নোঙরে অপারেশনেও তিনি অংশ নেন। কিন্তু তাঁদের সেই অপারেশন ব্যর্থ হয় ট্র্যাজিক এক ঘটনার মধ্য দিয়ে।
এর আগে মধ্য সেপ্টেম্বরে চট্টগ্রামের দেওয়ানহাটে দু-তিন দিনের মধ্যে মুক্তিবাহিনীর নৌ-কমান্ডোরা অপারেশন করবেন বলে সিদ্ধান্ত নেন। অপারেশনের আগে নৌ-কমান্ডো কয়েকজন মিলে মানত করলেন, তাঁরা মহসিন আউলিয়ার মাজার জিয়ারত করবেন। মানতের খাসি কিনতে একাই গেলেন মোহাম্মদ নূরুল হক। যাওয়ার পথে তাঁর চোখে পড়ল পাকিস্তানি সেনাদের একটি জিপ। নূরুল হক নিজের কাছে থাকা গ্রেনেড বের করে দাঁতের কামড়ে সেফটি পিন খুলে ছুড়ে দিলেন জিপ লক্ষ্য করে। বিকট শব্দে বিস্ফোরিত হলো সেটি। লোকজন দিগিবদিক ছুটে পালাতে থাকল। গাড়িতে আগুন জ্বলতে থাকলো। সামনের কাচ চূর্ণবিচূর্ণ হয়ে যায়। আরোহী সবাই আহত হয়। একজনের এক হাত বিচ্ছিন্ন হয়ে পড়ে থাকে মাটিতে। মোহাম্মদ নূরুল হক আর দেরি করলেন না; জনতার ভিড়ে মিশে গেলেন। 
পরে আবারও নৌ-কমান্ডোরা রাতে ভাটার সময় সমুদ্রের পানিতে নেমে লক্ষ্যস্থলের দিকে যাত্রা শুরু করেন। অনেকক্ষণ সাঁতরেও তাঁরা সেখানে পৌঁছাতে পারেননি। পরে জোয়ারের ধাক্কায় তাঁরা পরস্পরের থেকে বিচ্ছিন্ন হয়ে বিপর্যস্ত অবস্থায় সমুদ্রের তীরে পৌঁছান। তখন তাঁদের কারও জ্ঞান ছিল না। ১১ জনের মধ্যে সাতজনের ভাগ্য সুপ্রসন্ন ছিল। তাঁরা সমুদ্রের যে কূলে অচেতন অবস্থায় পৌঁছান, সেখানে পাকিস্তানি সেনা বা তাদের সহযোগী কেউ ছিল না। গ্রামবাসীর চোখে পড়ে রক্ষা পান।
বাকি চারজনের ভাগ্যে নেমে আসে চরম বিপর্যয়। তাঁদের একজন ছিলেন মো. নূরুল হক। তাঁরা মৃতপ্রায় অবস্থায় ভেসে ওঠেন মেরিন একাডেমির জেটির কাছে। সেখানে ছিল সশস্ত্র প্রহরা। পাকিস্তানি সেনারা তাঁদের আটক করে ব্যাপক নির্যাতন ও জিজ্ঞাসাবাদ শুরু করে। নির্যাতনে একজন (মোহাম্মদ হোসেন বীর প্রতীক) শহীদ হন। মো. নূরুল হকসহ তিনজনকে পরে ঢাকা সেনানিবাসে পাঠানো হয়। সেখানেও তাঁদের ওপর চলে ব্যাপক নির্যাতন। স্বাধীনতার পর তাঁরা ছাড়া পান।
কেরামত মওলা
কেরামত মওলা একজন বাংলাদেশী অভিনেতা। তিনি মঞ্চ, টেলিভিশন ও চলচ্চিত্রে অভিনয় করেন। তাঁর অভিনীত মঞ্চ নাটকের সংখ্যা ৩৬টি, টেলিভিশন নাটকের সংখ্যা ১৫০টি, পূর্ণদৈর্ঘ্য চলচ্চিত্রের সংখ্যা ১৫টি এবং স্বল্পদৈর্ঘ্য চলচ্চিত্রের সংখ্যা ৬টি। দেশের শিল্পকলায় বিশেষ অবদানের জন্য বাংলাদেশ সরকার তাকে ২০১৪ সালে একুশে পদকে ভূষিত করে। এছাড়া ২০১৬ সালে তিনি মুনীর চৌধুরী পদকে ভূষিত হন।
কেরামত মওলা ১৯৪২ সালের ১৫ নভেম্বর তৎকালীন পূর্ব পাকিস্তানের যশোর জেলায় জন্মগ্রহণ করেন। তার পিতার নাম আব্দুল কাদের এবং মাতার নাম কানিজ ফাতেম। কেরামত এই দম্পতির সাত সন্তানের মধ্যে ষষ্ঠ। তার শৈশব কাটে ঢাকার স্বামীবাগে। তিনি শান্তিনগর ক্রিকেট ক্লাবের হয়ে ক্রিকেট খেলতেন। ১৯৫৬ সালে নবম শ্রেণীতে পড়াকালীন এই ক্লাবের সভাপতি ছিলেন শিল্পাচার্য জয়নুল আবেদীন এবং সাধারণ সম্পাদক মোজাফফর হোসেন পল্টুর নির্দেশে একটি নাটক মঞ্চস্থ করেন। নারায়ণ গঙ্গোপাধ্যায়ের "ভাড়াটে চাই" নাটকের নির্দেশনা দেন তিনি এবং নাটকে বাড়িওয়ালার চরিত্রে অভিনয়ও করেন। সেই থেকে তার অভিনয়ের যাত্রা শুরু হয়।
তিনি তৎকালীন ঢাকা আর্ট কলেজে (বর্তমান চারুকলা অনুষদ, ঢাকা বিশ্ববিদ্যালয়) ড্রয়িং ও পেইন্টিং বিষয়ে পড়াশুনা করেন। শিল্পাচার্য জয়নুল আবেদীন এবং মুস্তাফা মনোয়ার তার শিক্ষক ছিলেন। ছাত্রজীবনে তিনি সক্রিয়ভাবে ছাত্র ইউনিয়নের রাজনীতির সাথে জড়িত ছিল। শিক্ষা আন্দোলনের সাথে জড়িত হওয়ায় তাকে ১৯৬২ সালে আর্ট কলেজ থেকে রাসটিকেট করা হয়।
কেরামত মওলা মঞ্চ নাটক, টেলিভিশন নাটক, পূর্ণদৈর্ঘ্য ও স্বল্পদৈর্ঘ্য চলচ্চিত্রে অভিনয় করেন। "সূর্য দীঘল বাড়ী" চলচ্চিত্রে নেতিবাচক চরিত্র করিম বক্সের ভূমিকায় অভিনয় তাকে দর্শকদের কাছে পরিচিত করে তুলে। এছাড়া তিনি নেতবাচক চরিত্রে "এখনই সময়", "মহানায়ক", "রাজলক্ষ্মী শ্রীকান্ত", "পদ্মা নদীর মাঝি", "অন্য জীবন", "মোল্লা বাড়ির বউ" চলচ্চিত্রে অভিনয় করেন। তার অভিনীত জনপ্রিয় টেলিভিশন নাটকসমূহ হল - "মুখরা রমণী বশীকরণ", "আপন ভুবন", "আবার আসিব ফিরে", "জীবন যেমন", "এক মুক্তিযোদ্ধার কাহিনী", "এবং বিকেল চারটায় আপনি মারা যাবেন", ও হুমায়ূন আহমেদ রচিত ও পরিচালিত "নিমফুল"। তার অভিনীত জনপ্রিয় ধারাবাহিক নাটক হল "জোনাকি জ্বলে", "বহুব্রীহি" ও "গহর গাছী"।
তিনি স্ট্যামফোর্ড ইউনিভার্সিটির নাট্য, চলচ্চিত্র ও গণমাধ্যম বিভাগের খণ্ডকালীন অধ্যাপক।
পূজা শর্মা
পূজা শর্মা (জন্মঃ ১৯৮৯ সাল, নয়া দিল্লী) হলেন একজন ভারতীয় মডেল এবং অভিনেত্রী।২০১৩ সালে প্রচারিত তিনি পৌরাণিক টিভি শো "মহাভারতের" ধ্রুপদী (পঞ্চালী) চরিত্রের জন্য জানা যায়।
পূজা দিল্লীতে বেড়েউঠেন। তিনি অভিনয় করতে পছন্দ করতেন এবং মডেলিং্যের চেয়ে শিল্পকলায় বেশি মনোযোগ দেন। কলেজে থাকাকালীন সময়ে ভারতের দুরদর্শন টিভিতে তিনি খেলাধুলা-সংক্রান্ত টক-শোতে মনোনীত হন। তিনি ভেবেছিলেন তিনি শোতে ওতটা ভালো করতে পারছেন না, অতঃপর কেউ একজনের পরামর্শে তিনি উপস্থাপনা শুরু করেন। কিছুকাল ঝুম (টিভি)তে অডিশন দেয়া শুরু করেন।
ফিনিশীয় লিপি
ফিনিশীয় বর্ণমালা হচ্ছে একটি প্রাচীন লিখনপদ্ধতি। এটির শিলালিপি খ্রিষ্টপূর্ব ১০৫০ সালেরও পুরনো। যাচাই করা সবচে প্রাচীন বর্ণমালা এটি। এই ফিনিশীয় বর্ণমালায় রয়েছে ২২টি অক্ষর, হয়, যার সবই ব্যঞ্জনবর্ণ, এবং আবজাদ হিসেবে বর্ণনা করা হয়।  ফিনিশীয় ভাষা লুইখতে এটি ব্যবহৃত হতো যা ফিনিশীয় সভ্যতার সময় উত্তরাঞ্চলের একটি সেমিটিক ভাষা ছিল।
২০০৫ সালে ইউনেস্কো ফিনিশীয় ভাষাকে মেমোরি অব দ্যা ওয়ার্ল্ড প্রোগ্রামে নিবন্ধন করে একটি লেবাননের ঐতিহ্য হিসেবে।
নিকটতম পরিচিত বর্ণানুক্রমিক (বা "proto-বর্ণানুক্রমিক"), শিলালিপি পরিচিত হয়, তথাকথিত প্রোটো-Sinaitic (বা প্রোটো-ইসরাইল বংশে) স্ক্রিপ্ট বিক্ষিপ্তভাবে সত্যায়িত করে সিনাই এবং Canaan শেষের দিকে , মধ্যম এবং দেরী ব্রোঞ্জ বয়স. স্ক্রিপ্ট ছিল না, ব্যাপকভাবে ব্যবহৃত না হওয়া পর্যন্ত উত্থান নতুন সেমিটিক সাম্রাজ্যের মধ্যে ১৩ এবং দ্বাদশ শতাব্দীর বিসি.
ফিনিশীয় অভিযোজনের ক্ষেত্রে বর্ণমালাটি ছিল সফল এবং ভিন্ন অভিযোজন ছিল প্রায় খ্রিষ্টপূর্ব ৯ম শতাব্দীতে ভূমধ্যসাগরের কাছাকাছি  গ্রিক, পুরাতন, ইটালিক, আনাতোলিয়ান এবং Paleohispanic  লিপি । বর্ণমালা এর সাফল্য ছিল অংশ কারণে তার ফনেটিক প্রকৃতি; Phoenician ছিল প্রথম ব্যাপকভাবে ব্যবহৃত স্ক্রিপ্ট, যা এক শব্দ দ্বারা প্রতিনিধিত্ব ছিল এক প্রতীক, যা অভিপ্রেত ছিল যে শুধুমাত্র একটি কয়েক ডজন চিহ্ন শিখতে. এই সহজ সিস্টেম সঙ্গে বিপরীত অন্য স্ক্রিপ্ট ব্যবহার করার সময়, যেমন বুধের এবং মিশরীয় হায়ারোগ্লিপ, নিযুক্ত যা অনেক জটিল অক্ষর এবং কঠিন ছিল, শিখতে.অক্ষর এনকোড করা হয়, U+10900 𐤀 "আলেফ" মাধ্যমে U+10915 𐤕 "তাও",
U+10916 𐤖,
U+10917 𐤗,
U+10918 𐤘এবং
U+10919 𐤙 সঙ্কেতাক্ষরে লিখা সংখ্যা 1, 10, 20 ও 100, যথাক্রমে, এবং
U+1091F 𐤟 শব্দ বিভাজক.
পাইকিয়াসোথি সারাভানামুত্তু
পাইকিয়াসোথি সারাভানামুত্তু (; জন্ম: ২৬ অক্টোবর, ১৮৯২ - মৃত্যু: ২৮ মে, ১৯৫০) সিলনের বিশিষ্ট সরকারি চাকুরে ছিলেন। এছাড়াও ক্রীড়া প্রশাসক হিসেবে বেশ ভূমিকা রাখেন পি. সারা নামে পরিচিত সারাভানামুত্তু।
২৬ অক্টোবর, ১৮৯২ তারিখে সারাভানামুত্তুর জন্ম। সিলনের কলম্বো এলাকায় ভেথার্নিয়াম সারাভানামুত্তু নামক এক চিকিৎসকের সন্তান তিনি। তাঁর মায়ের পরিবার উত্তর সিলনের ভাদ্দুকোড্ডাই থেকে এসেছে। পিতামহ ভেথার্নিয়াম উত্তর সিলনের ছোট্ট শহর চুন্নাকাম শহরের প্রতিষ্ঠাতা হিসেবে স্বীকৃতি পেয়েছেন।
সারাভানামুত্তুর আরও পাঁচ ভাই ছিল। তাঁরা হচ্ছেন রত্নাসোথি, নানাসোথি, থার্মাসোথি, মানিকাসোথি ও সপ্তরত্নাজ্যোতি। মাউন্ট লাভিনিয়ার এস. টমাস কলেজে অধ্যয়ন করেন। সেখানে ভিক্টোরিয়া স্বর্ণপদকসহ অনেকগুলো পুরস্কার লাভ করেন। বিদ্যালয়ের অ্যাথলেটিক্স, ক্রিকেট ও ফুটবল দলেরও সদস্য ছিলেন তিনি। বিদ্যালয় জীবন শেষ করে লন্ডন বিশ্ববিদ্যালয় থেকে বিএ ডিগ্রী লাভ করেন। এছাড়াও সংক্ষিপ্তকালের জন্য কলম্বোর রয়্যাল কলেজে অধ্যয়ন করেন। এরপর ইন্ডিয়ান সিভিল সার্ভিসে যোগদানের উদ্দেশ্যে ১৯১৫ সালে কেমব্রিজের ফিটজউইলিয়াম কলেজে যোগ দেন। কিন্তু পারিবারিক কারণে কোর্স শেষ করার পূর্বেই তাঁকে ফিরে আসতে হয়।
১৯৪৬ সালে চাকুরী থেকে অবসর গ্রহণ করেন ও রাজনীতিতে জড়িয়ে পড়েন। ১৯৪৭ সালে সংসদীয় নির্বাচনে স্বতন্ত্র প্রার্থী হিসেবে দক্ষিণ কলম্বোয় প্রতিদ্বন্দ্বিতা করেন কিন্তু নির্বাচিত হতে ব্যর্থ হন।
সারাভানামুত্তু তামিল ইউনিয়ন ক্রিকেট ও অ্যাথলেটিক ক্লাবের উন্নয়ন যথেষ্ট ভূমিকা রাখেন যা তাঁকে স্মরণীয় করে রেখেছে। ১৯৪৮ থেকে ১৯৫১ সাল পর্যন্ত ক্লাবের সভাপতির দায়িত্ব পালন করেন তিনি। ক্লাবের নতুন মাঠ কলম্বো ওভাল নির্মাণেও বেশ সহায়তা করেন। ১৯৭৭ সালে তাঁর সম্মানে এ মাঠের নাম পরিবর্তন করে পাইকিয়াসোথি সারাভানামুত্তু স্টেডিয়াম রাখা হয়। ১৯৪৯ থেকে ১৯৮২ সাল পর্যন্ত আন্তঃ ক্লাব ক্রিকেট প্রতিযোগিতা হিসেবে পি. সারা ট্রফির প্রচলন ঘটানো হয়। ১৯৩৭ থেকে ১৯৫০ সাল পর্যন্ত সিলন ক্রিকেট অ্যাসোসিয়েশনের প্রধান ছিলেন ও সিলন ক্রিকেট কন্ট্রোল বোর্ডের প্রথম সভাপতি ছিলেন তিনি।
পুত্তালামের ক্রাউন প্রক্টর মুত্তুসুমারু’র কন্যা সিবিল থাঙ্গামের সাথে পরিণয়সূত্রে আবদ্ধ হন। বাস্কি ও চান্দ্রি নামের দুই পুত্র ও শকুন্তলা নাম্নী এক কন্যা সন্তান জন্মগ্রহণ করেছিল। তন্মধ্যে, পাইকিয়াসোথি নামে বাস্কি’র পুত্র সেন্টার ফর পলিসি অল্টারনেটিভসের প্রধানের দায়িত্বে রয়েছেন। ২৮ মে, ১৯৫০ তারিখে তাঁর দেহাবসান ঘটে।
পুল্লেলা গোপীচাঁদ
পুল্লেলা গোপীচাঁদের (জন্ম ১৬ নভেম্বর ১৯৭৩) একজন প্রাক্তন ভারতীয় ব্যাডমিন্টন খেলোয়ার।
নদীর নাম মধুমতী
নদীর নাম মধুমতী ১৯৯৫ সালে মুক্তিপ্রাপ্ত বাংলাদেশের স্বাধীনতা যুদ্ধভিত্তিক চলচ্চিত্র। ছবিটির রচনা ও পরিচালনা করেছেন তানভীর মোকাম্মেল। নূর আলী নিবেদিত চলচ্চিত্রটি প্রযোজনা ও পরিবেশনা করেছে কিনো-আই ফিল্মস। এতে প্রধান চরিত্রে অভিনয় করেছেন তৌকীর আহমেদ, আলী যাকের, রাইসুল ইসলাম আসাদ, সারা জাকের, আফসানা মিমি প্রমুখ।
চলচ্চিত্রটি কাহিনী ও সংলাপ রচনার জন্য তানভীর মোকাম্মেল শ্রেষ্ঠ কাহিনীকার ও শ্রেষ্ঠ সংলাপ রচয়িতা বিভাগে এবং সাইদুর রহমান বয়াতি শ্রেষ্ঠ পুরুষ কণ্ঠশিল্পী বিভাগে জাতীয় চলচ্চিত্র পুরস্কার অর্জন করেন।
মধুমতী নদীর পাড়ের এক গ্রামে মোতালেব মোল্লা নামের এক জমিদার ও স্থানীয় মুসলিম নেতা। মোতালেব তার বড় ভাইয়ের মৃত্যুর পর তার ভাইয়ের স্ত্রীকে বিয়ে করে। সেই স্ত্রীর এক সন্তান ছিল, নাম বাচ্চু। গ্রামের শিক্ষক অমূল্য চক্রবর্তীর প্রভাব তার মধ্যে ছিল। সে গ্রামে স্কুল স্থাপনের লক্ষ্যে কাজ করে। তার কাজে সহয়তা করত তার থেকে বয়সে বড় কিন্তু বন্ধুভাবাপন্ন আখতার। তার দুজন মিলে অমূল্যের বাড়িতে বিভিন্ন বিষয় নিয়ে আলোচনা করত। অমূল্য চক্রবর্তীর মেয়ে শান্তি বিধবা হওয়ার পর বাবার বাড়িতেই থাকে।
১৯৭১ সালে বাংলাদেশের স্বাধীনতা যুদ্ধ চলাকালীন মোতালেব পাকিস্তানি সেনাবাহিনীর সাথে যোগ দেয়। অন্যদিকে বাচ্চু বেতারে শেখ মুজিবুর রহমানের ভাষণ শুনে গেরিলা বাহিনীতে যোগ দেয়। বাচ্চু সেখানে পাকিস্তানি সেনাবাহিনীর অত্যাচারের ভয়াবহতা দেখে কুণ্ঠিত হয়। পাশাপাশি তার বাবা শান্তি কমিটির চেয়ারম্যান বলে তাকে কোন গুরু দায়িত্ব দেওয়া হয় না। ইতিমধ্যে মোতালেব মোল্লার সাগরেদরা মিলে অমূল্য চক্রবর্তীকে হত্যা করে এবং তার মেয়ে শান্তিকে মোতালেবকে বিয়ে করতে বাধ্য করে।
গেরিলাদের রায়ে রাজাকারদের মৃত্যুদণ্ড দেওয়া বিধান করা হয়। কিন্তু মোতালেব বাচ্চুর বাবা হওয়ায় কমান্ডার কোন সিদ্ধান্ত নিতে পারছিল না। একদিন বাচ্চু নিজে সিদ্ধান্ত নেয় এবং তার মিশন সম্পন্ন করার জন্য ডিঙ্গি ও রাইফেল নিয়ে মধুমতী নদী পাড় হয়ে আসেন।
"নদীর নাম মধুমতী" চলচ্চিত্রের সঙ্গীত পরিচালনা করেছেন সৈয়দ শাবাব আলী আরজু। গীত রচনা করেছেন আবু জাফর শামসুদ্দীন। গানে কণ্ঠ দিয়েছেন ফরিদা পারভিন ও সাইদুর রহমান বয়াতি।
জাতীয় চলচ্চিত্র পুরস্কার
পশ্চিমবঙ্গের বিভাগগুলির তালিকা
ভারতীয় রাজ্য পশ্চিমবঙ্গ সর্বমোট পাঁচটি প্রশাসনিক বিভাগে বিভক্ত যথাঃ
কয়েকটি জেলার সমন্বয়ে একটি বিভাগ গঠিত হয়, যা একজন "বিভাগীয় কমিশনার" শাসিত হয়। বর্তমানে পশ্চিমবঙ্গ ২৩টি জেলায় বিভক্ত যা ৫টি বিভাগের অন্তর্গতঃ
জনসংখ্যা অনুযায়ী মহানগর এলাকাসমূহের তালিকা
নিচের তালিকাটি হচ্ছে জনসংখ্যা অনুযায়ী মহানগর এলাকা সমূহের তালিকা
"ব্যাখ্যা: একদম নিঁখুত সরকারি তথ্যের অভাবে, এই তালিকাটি অসম্পূর্ণ।"
তারাচরণ শিকদার
তারাচরণ শিকদার একজন বিশিষ্ট সাহিত্যিক ও নাট্যকার। তিনি বাংলা সাহিত্যের প্রথম মৌলিক নাটক ভদ্রার্জুন (১৮৫২) এর রচয়িতা। পারতপক্ষে এটি বাঙালি কর্তৃক রচিত প্রথম নাটক। তবে শর্মিষ্ঠা-কে (১৮৫৯) প্রথম সার্থক ও আধুনিক নাটক হিসেবে আখ্যায়িত করা হয়, যার রচয়িতা মাইকেল মধুসূদন দত্ত।
মোহাম্মদ সাদিক
মোহাম্মদ সাদিক (জন্ম ১৯শে সেপ্টেম্বর, ১৯৫৫) হলেন একজন বাংলাদেশী কবি এবং বাংলাদেশ পাবলিক সার্ভিস কমিশনের ১৩ম চেয়ারম্যান। কবিতায় অবদানের জন্য তিনি ২০১৮ সালে বাংলা একাডেমি থেকে প্রদত্ত বাংলা একাডেমি পুরস্কার লাভ করেন।
সাদিক ১৯৫৫ সালের ১৯ সেপ্টেম্বর জন্মগ্রহণ করেন। তাঁর জন্মস্থান সুনামগঞ্জ জেলায়।
বাংলা ভাষা ও সাহিত্যে ১৯৭৬ সালে বি. এ.(সম্মান) এবং ১৯৭৭ সালে এম.এ. ডিগ্রীধারী ড. মোহাম্মদ সাদিক যুক্তরাজ্যের ম্যানচেস্টার বিশ্ববিদ্যালয় হতে ১৯৯৪-৯৫ সালে পারসোনাল ম্যানেজমেন্ট-এর উপর পড়াশুনা করেন এবং পরে বাংলাদেশের সাংস্কৃতিক ঐতিহ্য সিলেটিনাগরী লিপির ওপর তাঁর গবেষণার জন্যে ভারতের আসাম বিশ্ববিদ্যালয় হতে পি. এইচ. ডি. ডিগ্রী লাভ করেন।
ড. সাদিক সরকারের শিক্ষা সচিব ও বাংলাদেশ নির্বাচন কমিশন সচিবালয়ের সচিব হিসেবে দায়িত্ব পালন করেন। ইতোপূর্বে তিনি বাংলাদেশ সিভিল সার্ভিসের বিভিন্ন গুরুত্বপূর্ণ পদে দায়িত্বে ছিলেন। যেমন-জনপ্রশাসন মন্ত্রণালয়ের অতিরিক্ত সচিব, বাংলাদেশ ইন্সটিটিউট অব এ্যাডমিনিস্ট্রেশন এন্ড ম্যানেজমেন্ট(বিয়াম) ফাউন্ডেশনের মহাপরিচালক এবং বাংলাদেশ সিভিল সার্ভিস প্রশাসন একাডেমীর পরিচালক ও ভারপ্রাপ্ত মহাপরিচালক পদে দায়িত্ব পালন করেন।
ড. সাদিক সংস্কৃতি বিষয়ক মন্ত্রণালয়ের নজরুল ইন্সটিটিউট-এর প্রতিষ্ঠাতা সচিব হিসেবেও দায়িত্ব পালন করেন। তিনি শিল্প মন্ত্রণালয়, অর্থ মন্ত্রণালয়, তথ্য মন্ত্রণালয় এবং পররাষ্ট্র মন্ত্রণালয়ে ভিন্ন ভিন্ন পদেও দায়িত্ব পালন করেছেন। তিনি সুইডেনস্থ বাংলাদেশ দূতাবাসের প্রথম সচিব এবং কাউন্সেলর হিসেবেও দায়িত্ব পালন করেন।
তিনি ২০১৬ সালের ২ মে তারিখ বাংলাদেশ পাবলিক সার্ভিস কমিশনের চেয়ারম্যান হিসেবে যোগদান করেন। এর পূর্বে তিনি গত ৩ নভেম্বর, ২০১৪ তারিখ হতে কমিশনের সদস্য হিসেবে দায়িত্ব পালন করেন।
তিনি বিভিন্ন সামাজিক সাংস্কৃতিক সংগঠনের সাথে সক্রিয় আছেন। তিনি বাংলা একাডেমী ও এশিয়াটিক সোসাইটি অব বাংলাদেশ-এর জীবন-সদস্য। তিনি জাতীয় কবিতা পরিষদ ও বাংলাদেশ রাইটার্স ক্লাব-এর প্রতিষ্ঠাতা সদস্য।
ছিংহাই
ছিংহাই (; ), যা অতীতে কোকোনুর নামেও পরিচিত ছিল, গণপ্রজাতন্ত্রী চীনের একটি প্রদেশ। এটি চীনের উত্তর-পশ্চিম অংশে অবস্থিত। আয়তন অনুযায়ী এটি চীনের সবচেয়ে বড় প্রদেশগুলির একটি। এটি চীনের ৪র্থ-বৃহত্তম প্রদেশ হলেও এখানে ৩য় সর্বনিম্ন সংখ্যক লোক বাস করে।
প্রদেশটির অধিকাংশই তিব্বত মালভূমিতে অবস্থিত। বহুকাল ধরে এখানে বহু জাতি যেমন হান, তিব্বতি, হুই, মোংগুয়োর, মঙ্গোল এবং সালার জাতির লোকদের মিশ্রণ ঘটেছে। ছিংহাই প্রদেশের উত্তর-পূর্বে আছে কানসু প্রদেশ, উত্তর-পশ্চিমে শিনচিয়াং প্রদেশ, দক্ষিণ-পূর্বে সিছুয়াং প্রদেশ এবং দক্ষিণ-পশ্চিমে স্বায়ত্বশাসিত তিব্বত অঞ্চল। ১৯২৮ সালে চীনা প্রজাতন্ত্র আমলে প্রদেশটি প্রতিষ্ঠিত হয়। সেসময় মুসলমান হুই জাতির যোদ্ধারা অঞ্চলটি শাসন করত, যে শাসকদের নাম ছিল "মা দল"। প্রদেশটির চীনা নামটি ছিংহাই হ্রদ-এর নাম থেকে এসেছে, যা চীনের বৃহত্তম হ্রদ। "ছিংহাই" অর্থ নীলসাগর। অতীতে প্রদেশটি ইংরেজি ভাষাতে "কোকোনুর" নামেও পরিচিত ছিল; এ নামটি ওইরাত ভাষায় ডাকা হ্রদের নামটি থেকে এসেছে।
চেলা নদী
চেলা নদী বাংলাদেশ-ভারতের একটি আন্তঃসীমান্ত নদী। নদীটি বাংলাদেশের উত্তর-পূর্বাঞ্চলের সুনামগঞ্জ জেলার একটি নদী। নদীটির দৈর্ঘ্য ১০ কিলোমিটার, গড় প্রস্থ ১৮৯ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক চেলা নদীর প্রদত্ত পরিচিতি নম্বর উত্তর-পূর্বাঞ্চলের নদী নং ২৯।
পিয়াইন নদী (সুনামগঞ্জ-নেত্রকোনা)
পিয়াইন নদী (সুনামগঞ্জ-নেত্রকোনা) বাংলাদেশের উত্তর-পূর্বাঞ্চলের সুনামগঞ্জ ও নেত্রকোনা জেলার একটি নদী। নদীটির দৈর্ঘ্য ৬৬ কিলোমিটার, গড় প্রস্থ ১৬৫ মিটার এবং নদীটির প্রকৃতি সর্পিলাকার।বাংলাদেশ পানি উন্নয়ন বোর্ড বা "পাউবো" কর্তৃক পিয়াইন নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৫০।
জাফলং নদী
জাফলং নদী বা ডাউকি নদী বাংলাদেশ-ভারতের একটি আন্তঃসীমান্ত নদী। নদীটি বাংলাদেশের উত্তর-পূর্বাঞ্চলের সিলেট জেলার একটি নদী। নদীটির দৈর্ঘ্য ১২ কিলোমিটার, গড় প্রস্থ ২৮৫ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক জাফলং-ডাউকি নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৩০।
তাস
তাস বিশেষত ভারি কাগজ, পাতলা পিচবোর্ড, প্লাস্টিক প্রলিপ্ত কাগজ বা পাতলা প্লাস্টিক দ্বারা নির্মিত কাগজের টুকরো বিশেষ যাতে আলাদা কতগুলো সতন্ত্র চিহ্ন অঙ্কিত থাকে এবং এগুলো তাসখেলায় ব্যবহৃত হয়। ব্যবহারের সুবিধার্থে তাসের আকার সাধারণত করতলের সমান রাখা হয়।
তাসের একটি সম্পূর্ণ সেটকে ইংরেজিতে প্যাক বা ডেক ও অন্যসব ভাষায় সেট বলে এবং খেলার সময় তাসের উপসেটকে সাধারণত হ্যান্ড বা হাত বলা হয়। তাসের একটি সেট বিভিন্ন রকমের খেলা খেলতে ব্যবহৃত হতে পারে, নানান রকম উপাদান দক্ষতা ও সুযোগ সহ, টাকার জন্যেও তাসের ব্যবহার হয় (যেমঃ কাসিনোতে জুজু ও ব্লাকজ্যাক)। তাসের পাত্তি বিভ্রম সৃষ্টি, তাসের ঘর তৈরি, ভাগ্যগণনা ও স্মৃতি ক্রীড়া খেলা ইত্যাদিতে ব্যবহৃত হয়।
একটি সেটের প্রতিটি তাসের সম্মুখে (অথবা সোজা দিকে) আলাদা আলাদা চিহ্ন অঙ্কিত থাকে এবং খেলার নিয়ম অনুযায়ী সেগুলোর ব্যবহার নির্ধারণ করা হয়। একটি সেটের প্রতিটি তাসের উল্ট দিক অভিন্ন রাখা হয়, যাতে তাসটি কী চিহ্নের তা না বোঝা যায়। সাধারণত প্রত্যেক তাস মসৃণ হয়; তবে, অন্ধ মানুষদের জন্য সংখ্যা ও চিহ্নরূপ বুঝার সুবিধার্থে ব্রেইল ব্যবহার করা হয়।
উৎসর্গকৃত তাসখেলার জন্য আলাদা সেট থাকে যা শুধুমাত্র নির্দিষ্ট খেলায় ব্যবহৃত হয়। এই নিবন্ধে বর্ণীত তাসগুলো বিভিন্ন খেলায় ব্যবহৃত হয় এবং সবগুলোরই সাধারণ উৎপত্তি মূল মামলুক মিসরের মান্য সেট থেকে। একটি সেট চার রকমের চিহ্নেরূপে (Suit) বিভক্ত, প্রত্যেক চিহ্নেরূপে তিনটি ফেস পাত্তি ও সাংখ্যিক পাত্তি অথবা "পিপ" পাত্তি থাকে।
পাণ্ডিত্যপূর্ণ ঐক্যমত্য যে তাসের উৎপত্তি সাম্রাজিক চীনে হয়েছিল। সেগুলো সর্বপ্রথম তাং রাজবংশের (৬১৮-৯০৭) সময় ৯ম শতাব্দীর প্রথম দিকে উদ্ভাবিত হয়েছিল।
পারস্য দেশে তাসের আগমনকাল সম্পর্কে জানা যায় না। তবে হতে পারে সিল্ক রোড অথবা ১৩য় শতাব্দীকালে মোঙ্গলদের হাত ধরে পারস্যে তাসের আগমণ ঘটে। পার্শি তাসে, গানজেফা বা গানজাফা নামে পরিচিত, যেখানে আটপ্রকার চিহ্নরূপ (suit) বর্তমান। ১৬ শতাব্দীর প্রথমদিকে মুঘলগণ ভারতে তাসের আবির্ভাব ঘটান, তখন ভারতেও তাসকে গানজাফা বলা হত।
জালিয়া ছড়া নদী
জালিয়া ছড়া নদী বাংলাদেশ-ভারতের একটি আন্তঃসীমান্ত নদী। নদীটি বাংলাদেশের উত্তর-পূর্বাঞ্চলের সিলেট ও সুনামগঞ্জ জেলার একটি নদী। নদীটির দৈর্ঘ্য ১৫ কিলোমিটার, গড় প্রস্থ ৯১ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক জালিয়া ছড়া নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৩১।
সিংড়া দমদমা পাইলট স্কুল ও কলেজ
"সিংড়া দমদমা পাইলট স্কুল ও কলেজ"রাজশাহী বিভাগের অন্তর্ভূক্ত নাটোর জেলার সিংড়া উপজেলায় অবস্থিত একটি মাধ্যমিক এবং উচ্চ মাধ্যমিক শিক্ষা প্রতিষ্ঠান। এটি রাজশাহী শিক্ষা বোর্ড এর অধীনে পরিচালিত।
১৯২৬ সালে এই প্রতিষ্ঠানটির জন্ম হয়। তখন এই স্কুলের নাম ছিল সমজান আলী এম.ই স্কুল। 
স্কুলের প্রধান শিক্ষক ছিলেন "বাবু কৃষ্ণ প্রসাদ স্যান্যাল"।
প্রথম দিকে এখানে কলেজ পর্যায়ে শিক্ষাদান চালু ছিল না। 
অনেক পরে ১৯৯৫ সালে এই শিক্ষা প্রতাষ্ঠানে কলেজ পর্যায়ে শিক্ষাদান শুরু হয়।
প্রতাষ্ঠানটিতে বর্তমানে উন্নত অবকাঠামো ব্যাবস্থা রয়েছে। সম্মুখেই রয়েছে একটি সুন্দর ফটক। তারপরে ভেতরে প্রথমেই আছে শহিদ মিনার ও তার পাশে বাংলাদেশের একটি মানচিত্র। প্রতিষ্ঠানটির কেন্দ্রের দিকে রয়েছে বিশ্ব গোলক। প্রতিষ্ঠানটিতে সুন্দর ও পরিপাটী শ্রেণীকক্ষ ও অফিস কক্ষ রয়েছে। এছাড়া কম্পিউটার ল্যাব, গবেষণাগার রয়েছে। তাছাড়াও প্রতিষ্ঠানটির ভেতরে সুন্দর ছোট একটি বাগান আছে। বিদ্যালয়টির পরিবেশ খুবই মনোরম। প্রতিষ্ঠানটির পেছনের দিকে রয়েছে একঠি সুবিশাল খেলার মাঠ। এখানে প্রতি বছর ক্রীড়া অনুষ্ঠান অনিষ্ঠিত হয়।
ডাউকা নদী
ডাউকা নদী বাংলাদেশের উত্তর-পূর্বাঞ্চলের সুনামগঞ্জ জেলার একটি নদী। নদীটির দৈর্ঘ্য ৩৩ কিলোমিটার, গড় প্রস্থ ৬০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ডাউকা নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৩৪।
কুসের নিকোলাস
কুসের নিকোলাস (১৪০১- ১৪৬৪ খৃঃ) জার্মান দার্শনিক, ধর্মতত্ত্ববিদ, আইনজ্ঞ ও জ্যোতির্বিদ ছিলেন। তিনি জার্মানির কুস শহরে জন্মগ্রহণ করনে
তিনি মহাজগৎকে এক বিশাল শিল্পবস্তুরূপে গ্রহণ করেছিলেন। গণিত তাঁর অধিক আগ্রহের বিষয় ছিল, বিশেষ করে বীজগণিত।
দুধদা নদী
দুধদা নদী বাংলাদেশ-ভারতের একটি আন্তঃসীমান্ত নদী। নদীটি বাংলাদেশের উত্তর-পূর্বাঞ্চলের শেরপুর জেলার একটি নদী। নদীটির দৈর্ঘ্য ২২ কিলোমিটার, গড় প্রস্থ ১৭ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক দুধদা নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৩৬।
দোলতা নদী
দোলতা নদী বাংলাদেশের উত্তর-পূর্বাঞ্চলের সুনামগঞ্জ জেলার একটি নদী। নদীটির দৈর্ঘ্য ১৮ কিলোমিটার, গড় প্রস্থ ৫৩ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক দোলতা নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৩৭।
ভালটার নের্ন্‌স্ট
ভালটার নের্ন্‌স্ট (জার্মান ভাষায়: Walther Nernst) (২৫ জুন ১৮৬৪ - ১৮ শে নভেম্বর ১৯৪১) একজন জার্মান রসায়নবিদ ছিলেন। তিনি রাসায়নের তাপগতিবিদ্যার তিনটি সূত্রের জন্য পরিচিত। যার জন্য তিনি রসায়নে ১৯২০ নোবেল পুরস্কার লাভ করেন।
ইসলাম ও হস্তমৈথুন
ইসলামে হস্তমৈথুন সম্পর্কে স্পষ্ট করে কিছু বলা না থাকলেও অনেক হাদীসে পরোক্ষভাবে সেটা বলা হয়েছে। অধিকাংশ ইসলামী আইনবিদদের মতে, সাধারণভাবে হস্তমৈথুন বা স্বমেহন হারাম বা নিষিদ্ধ। আবার অনেকে মনে করেন হস্তমৈথুন ইসলামে বৈধ।
ইমাম শাফেয়ী নিম্নক্ত কুরআনের আয়াত দ্বারা হস্তমৈথুন হারাম বলেছেন,
উক্ত আয়াতে নিজ স্ত্রী ও দাসী ছাড়া সকল প্রকার যৌনাচার নিষিদ্ধ যার মধ্যে হস্তমৈথুনও রয়েছে।
মার্কিন যুক্তরাষ্ট্রের রাজ্য, জেলা, এবং স্থানিক পরিচিহ্নের তালিকা
নিচের টেবিলটিতে দেখানো হয়েছে মার্কিন যুক্তরাষ্ট্রের ৫০টি রাজ্য, যুক্তরাষ্ট্রের ১টি জেলা এবং ৫টি মার্কিন যুক্তরাষ্ট্র অধ্যাুষিত অঞ্চলের সরকারী পতাকা, সীল এবং কোট এর অস্ত্র।
মার্কিন যুক্তরাষ্ট্রের রাজ্য এবং অঞ্চল সমূহের আয়তন অনুযায়ী তালিকা
নিচে যে সকল বিভাগের তথ্য দেয়া হয়েছে সেগুলো মার্কিন আদমশুমারি দপ্তর কতৃর্ক প্রদত্ত।
নিচে যেসকল অঞ্চলের তথ্য দেওয়া হয়েছে সেগুলো মার্কিন আদমশুমারি দপ্তর কতৃর্ক প্রদও।
গোলাম সারওয়ার
গোলাম সারওয়ার (১ এপ্রিল ১৯৪৩ - ১৩ আগস্ট ২০১৮) একজন স্বনামধন্য বাংলাদেশী সাংবাদিক ও কলাম লেখক। তাঁর সাংবাদিকতার জীবন শুরু হয় ১৯৬৩ সালে দৈনিক পয়গম দিয়ে। এরপর তিনি যুক্ত ছিলেন দৈনিক সংবাদ, দৈনিক ইত্তেফাক, দৈনিক যুগান্তর, দৈনিক সমকাল এর মত শীর্ষস্থানীয় দৈনিকে। তিনি ১৯৭১ সালে বাংলাদেশের স্বাধীনতা যুদ্ধে সক্রিয়ভাবে অংশগ্রহণ করেন। ২০১৪ সালে বাংলাদেশ সরকার দেশের সাংবাদিকতায় অবদানের জন্য তাকে দেশের সর্বোচ্চ বেসামরিক সম্মান একুশে পদকে ভূষিত করে। এছাড়া তিনি ২০১৬ সালে কালচারাল জার্নালিস্টস ফোরাম অব বাংলাদেশ (সিজেএফবি) আজীবন সম্মাননা এবং ২০১৭ সালে আতাউস সামাদ স্মারক ট্রাস্ট আজীবন সম্মাননা অর্জন করেন।
গোলাম সারওয়ারের জন্ম ১৯৪৩ সালের ১ এপ্রিল তৎকালীন পূর্ব পাকিস্তানের বরিশাল জেলার বানারীপাড়ায়। তাঁর পরিবার ছিল এলাকার সম্ভ্রান্ত মুসলিম। ছোটবেলা থেকেই তাঁর লেখালেখির প্রতি আগ্রহ ছিল।
ঢাকা বিশ্ববিদ্যালয় থেকে বাংলায় সম্মানসহ স্নাতকোত্তর ডিগ্রী লাভ করেন।
সারওয়ার ১৯৬৩ সালে দৈনিক পয়গমে যোগ দেন। এরপর ১৯৭১ সালের ২৫ মার্চ পর্যন্ত দৈনিক সংবাদে বিভিন্ন পদে দায়িত্ব পালন করেন। মুক্তিযুদ্ধের পর বানারীপাড়া ইউনিয়ন ইনস্টিটিউশনে কিছুদিন প্রধান শিক্ষক পদে নিয়োজিত ছিলেন। ১৯৭৩ সালে দৈনিক ইত্তেফাকের সিনিয়র সহ-সম্পাদক হিসেবে যোগদান করেন। ইত্তেফাকে ১৯৯৯ সাল পর্যন্ত প্রধান সহ-সম্পাদক, যুগ্ম-বার্তা সম্পাদক ও বার্তা সম্পাদক পদে কর্মরত ছিলেন।
ইত্তেফাকে দীর্ঘ দুই যুগ কর্মরত থাকার পর ১৯৯৯ সালে দৈনিক যুগান্তরের প্রতিষ্ঠাতা সম্পাদক হিসেবে যোগ দেন। ২০০৫ সালে প্রতিষ্ঠা করেন দৈনিক সমকাল। মৃত্যুর পূর্ব পর্যন্ত তিনি এই পত্রিকার সম্পাদক হিসেবে কর্মরত ছিলেন।
সাংবাদিকতার পাশাপাশি তিনি লেখালেখিতে সুনাম অর্জন করেছেন। তাঁর প্রকাশিত গন্থের মধ্যে ছড়াগ্রন্থ "রঙিন বেলুন" এবং প্রবন্ধ সংকলন "সম্পাদকের জবানবন্দি", "অমিয় গরল", "আমার যত কথা", "স্বপ্ন বেঁচে থাক" উল্লেখযোগ্য।
সাংবাদিকতা ছাড়াও তিনি সেন্সর বোর্ডের আপিল বিভাগের সদস্য এবং সম্পাদকদের সংগঠন সম্পাদক পরিষদের সভাপতি দায়িত্ব পালন করছেন। এছাড়া তিনি একাধিকবার জাতীয় প্রেসক্লাবের জ্যেষ্ঠ সহসভাপতির দায়িত্ব পালন করেন। ২০১৫ সালের আগস্ট মাসে তিনি বাংলাদেশ প্রেস ইনস্টিটিউটের (পিআইবি) চেয়ারম্যান হিসেবে নিয়োগ লাভ করেন।
সিঙ্গাপুরে চিকিৎসাধীন অবস্থায় ২০১৮ সালের ১৩ আগস্ট তিনি মৃত্যুবরণ করেন।
কানসু
কানসু () গণপ্রজাতন্ত্রী চীনের একটি প্রদেশ। এটি দেশটির উত্তর-পশ্চিম অংশে অবস্থিত। ভৌগলিকভাবে প্রদেশটি তিব্বত মালভূমি ও হুয়াং থু মালভূমির মধ্যে অবস্থিত। এর উত্তরে রয়েছে স্বাধীন রাষ্ট্র মঙ্গোলিয়া, চীনের স্বায়ত্বশাসিত অন্তর্দেশীয় মঙ্গোলিয়া ও নিংশিয়া অঞ্চলদ্বয়, পশ্চিমে আছে শিনচিয়াং ও ছিংহাই প্রদেশ, দক্ষিণে সিছুয়ান প্রদেশ এবং পূর্বে শানশি প্রদেশ। পীত নদী প্রদেশটির দক্ষিণভাগের ভেতর দিয়ে প্রবাহিত হয়েছে।
কানসু প্রদেশে ২ কোটি ৬০ লক্ষেরও বেশি লোকের বাস (২০০৯ সালে পরিসংখ্যান অনুযায়ী)। এর আয়তন । এর রাজধানী লানচৌ প্রদেশের দক্ষিণ-পূর্ব অংশে অবস্থিত।
ধলাই-বিসনাই নদী
ধলাই-বিসনাই নদী বাংলাদেশের উত্তর-পূর্বাঞ্চলের নেত্রকোনা জেলার একটি নদী। নদীটির দৈর্ঘ্য ৩০ কিলোমিটার, গড় প্রস্থ ৬৭ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ধলাই-বিসনাই নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৩৯।
ছাতারপাইয়া ইউনিয়ন
ছাতারপাইয়া বাংলাদেশের নোয়াখালী জেলার অন্তর্গত সেনবাগ উপজেলার একটি ইউনিয়ন।
ছাতারপাইয়া ইউনিয়নের মোট আয়তন ৪,২২৫ একর।
২০১১ সালের পরিসংখ্যান অনুযায়ী ছাতারপাইয়া ইউনিয়নের মোট জনসংখ্যা ছিল ৩৪,৬৬৬ জন। এর মধ্যে পুরুষ ১৭,৩৭৭ জন এবং নারী ১৭,২৮৯ জন।
সেনবাগ উপজেলার উত্তর-পশ্চিমাংশে ছাতারপাইয়া ইউনিয়নের অবস্থান। এ ইউনিয়নের দক্ষিণ-পূর্বে কেশারপাড় ইউনিয়ন, দক্ষিণ-পশ্চিমে সোনাইমুড়ি উপজেলার বারগাঁও ইউনিয়ন, পশ্চিমে সোনাইমুড়ি উপজেলার চাষীরহাট ইউনিয়ন, উত্তর-পশ্চিমে কুমিল্লা জেলার মনোহরগঞ্জ উপজেলার নাথের পেটুয়া ইউনিয়ন, উত্তরে কুমিল্লা জেলার নাঙ্গলকোট উপজেলার জোড্ডা ইউনিয়ন এবং উত্তর-পূর্বে কুমিল্লা জেলার নাঙ্গলকোট উপজেলার দৌলখাঁড় ইউনিয়ন অবস্থিত।
ছাতারপাইয়া ইউনিয়ন সেনবাগ উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম সেনবাগ থানার আওতাধীন। এটি জাতীয় সংসদের ২৬৯নং নির্বাচনী এলাকা নোয়াখালী-২ এর অংশ। এটি ৯টি মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল:
পবন কল্যাণের চলচ্চিত্র তালিকা
পবন কল্যাণ হলেন একজন ভারতীয় তেলেগু চলচ্চিত্রের নায়ক, এবং অভিনেতা চিরঞ্জীবীর ছোট ভাই। অভিনয় ছাড়াও তিনি পরিচালক, স্টান সহযোগী, এবং প্লেব্যাক গায়ক রূপেও ভূমিকা রাখেন।
রেনুবালা চানু
ইয়ামনাম রেনুবালা চানু (জন্ম ২ অক্টোবর ১৯৮৬) একজন ভারতীয় মহিলা ভারত্তোলক। ২০০৬ কমনওয়েলথ গেমসে মহিলাদের ৫৮ কিলো বিভাগে উনি সোনা জয় করেন। দিল্লীতে ২০১০ কমনওয়েলথ গেমসে উনি আবারও সোনা জেতেন। ২০১৪ তে উনি অর্জুন পুরস্কারে ভূষিত হন।
মহাকাল পাইলট উচ্চ বিদ্যালয় ও কলেজ
মহাকাল পাইলট উচ্চ বিদ্যালয় ও কলেজ যশোর জেলার অভয়নগর থানাধীন মহাকাল গ্রামে অবস্থিত। ১৯৬৪ সালে প্রতিষ্ঠিত এই কলেজটি সুনাম ও ঐতিহ্য বহন করে চলেছে। যশোর খুলনা মহাসড়কে অবস্থিত চেঙ্গুটিয়া বাজারের পাশেই এই কলেজটির অবস্থান। কলেজের কোড নম্বর ১১৫৫৫০। বিদ্যালয়টিতে একই সাথে ৬ষ্ঠ থেকে দশম এবং একাদশ ও দ্বাদশ শ্রেণিতে পাঠদান করা হয়। প্রতিষ্ঠানটির বর্তমান অধ্যক্ষ হিসেবে কর্মরত আছেন হিতেন্দ্রনাথ বোস । এছাড়া বেশ কিছু প্রবীণ শিক্ষক স্কুলের সুনাম ধরে রাখতে সচেষ্ট ভূমিকা পালন করে চলেছেন।
সেফালোস্পোরিন
সেফালোস্পোরিন (sg. ) হলো প্রকৃতরুপে ছত্রাক "আক্রেমোনিয়াম (Acremonium)" থেকে উদ্ভূত β-ল্যাক্টাম অ্যান্টিবায়োটিক শ্রেণীর অন্তর্গত ঔষধ, যা আগে ""Cephalosporium"" নামে জানা যেতো।
সেফামাইসিন-এর সহিত যুক্ত হয়ে আলাদা উপগোষ্ঠী বিটা-ল্যাক্টাম এন্টিবায়োটিক সেফাম নামে জানা যায়। ১৯৪৫ সালে ইতালীয় ফার্মাকোলজিস্ট জোসেফ ব্রোতযু এটি আবিষ্কার করেন এবং এবং ১৯৬৪ সালে এটি প্রথম বিক্রয় হয়।
ব্যাক্টেরিয়ার কারণে সংক্রমণ এড়াতে সেফালোস্পোরিন ব্যবহৃত হয়।প্রথম প্রজন্মের(generation) ব্যাক্টেরিয়া গ্রাম পজিটিভ ব্যাক্টেরিয়ার বিরুদ্ধে বেশি শক্তিশালী।এর পরবর্তী ক্রমান্বয়ের প্রজন্মের সেফালোস্পোরিনগুলি গ্রাম পজিটিভ ব্যাক্টেরিয়ার বিরুদ্ধে সক্রিয়তা দেখানো শুরু করে।
Common adverse drug reactions (ADRs) (≥ 1% of patients) associated with the cephalosporin therapy include: diarrhea, nausea, rash, electrolyte disturbances, and pain and inflammation at injection site. Infrequent ADRs (0.1–1% of patients) include vomiting, headache, dizziness, oral and vaginal candidiasis, pseudomembranous colitis, superinfection, eosinophilia, nephrotoxicity, neutropenia, thrombocytopenia, and fever.
Cephalosporins are bactericidal and have the same mode of action as other β-lactam antibiotics (such as penicillins), but are less susceptible to β-lactamases. Cephalosporins disrupt the synthesis of the peptidoglycan layer forming the bacterial cell wall. The peptidoglycan layer is important for cell wall structural integrity. The final transpeptidation step in the synthesis of the peptidoglycan is facilitated by penicillin-binding proteins (PBPs). PBPs bind to the D-Ala-D-Ala at the end of muropeptides (peptidoglycan precursors) to crosslink the peptidoglycan. Beta-lactam antibiotics mimic the D-Ala-D-Ala site, thereby irreversibly inhibiting PBP crosslinking of peptidoglycan.
Resistance to cephalosporin antibiotics can involve either reduced affinity of existing PBP components or the acquisition of a supplementary β-lactam-insensitive PBP. Currently, some "Citrobacter freundii, Enterobacter cloacae", "Neisseria gonorrhoeae", and "Escherichia coli" strains are resistant to cephalosporins. Some "Morganella morganii", "Proteus vulgaris, Providencia rettgeri, Pseudomonas aeruginosa", and "Serratia marcescens" strains have also developed resistance to cephalosporins to varying degrees.
পঞ্চম প্রজন্মের সেফালোস্পোরিন এমআরএসএ (MRSA)-এর বিরুদ্ধে ফলদায়ক কাজ করে থাকে।
সেফালোস্পোরিন যৌগটি ১৯৪৮ সালে ইতালীয় সার্দিনিয়ার বিজ্ঞানী জোসেফ ব্রতজু নর্দমা থেকে প্রথম কালচার প্রক্রিয়ার মাধ্যমে "সেফালোস্পোরিয়াম আক্রেমোনিয়াম (Cephalosporium acremonium)" নামের ছত্রাক থেকে আলাদা করেন। তিনি লক্ষ্য করেন এই কালচারগুলো যে উপাদান বা পদার্থ তৈরি করছে সেগুলো "সালমোনেলা টাইফি" নামের ব্যাকটেরিয়ার বিরুদ্ধে ফলপ্রসূদায়কভাবে কাজ করছে, যা বিটা-ল্যাক্টামেজ (এনজাইম) সম্বলিত টাইফয়েড জ্বরের কারণ। গাই নিউটন এবং এডওয়ার্ড আব্রাহাম অক্সফোর্ড বিশ্ববিদ্যালয়ের স্যার উইলিয়াম স্কুল অব প্যাথলজি-তে সেফালোস্পোরিন সি পৃথক করেন।
রেমন্ড চ্যান্ডলার
রেমন্ড থর্নটন চ্যান্ডলার (১৮৮৮ – ১৯৫৯) ছিলেন একজন ব্রিটিশ-মার্কিন ঔপন্যাসিক এবং টিত্রনাট্যকার। ১৯৩২ সালে ৪৪ বছর বয়সে তেল কোম্পানিতে নির্বাহির চাকরি হারিয়ে তিনি গোয়েন্দা কাহিনী লিখতে শুরু করেন। তার প্রথম ছোটগল্প "ব্ল্যাকমেলারস ডোন্ট শুট" প্রকাশিত হয় ১৯৩৩ সালে জনপ্রিয় পাল্প ম্যাগাজিন "ব্ল্যাক মাস্ক"-এ। আর প্রথম উপন্যাস "দ্য বিগ স্লিপ" প্রকাশিত হয় ১৯৩৯ সালে। ছোটগল্পগুলোর পাশাপাশি রেমন্ড তার জীবনকালে সাতটি উপন্যাস প্রকাশ করেন (অষ্টমটি রচনাকালে তার মৃত্যু হয়, টরে রবার্ট বি পার্কার তা সম্পূর্ণ করেন)। "প্লেব্যাক" ছাড়া অন্য সবগুলো উপন্যাস চলচ্চিত্রায়িত হয়েছে, কোনো কোনোটা একাধিকবার। মৃত্যুর আগের বছর তাকে মিস্ট্রি রাইটার্স অফ আমেরিকার সভাপতি করা হয়। ১৯৫৯ সালের ২৬শে মার্চ তিনি ক্যালিফোর্নিয়ার লা জোলাতে মৃত্যুবরণ করেন।
আমেরিকার জনপ্রিয় ধারার সাহিত্যে চ্যান্ডলারের স্টাইল তীব্র প্রভাব ফেলে। ড্যাশিয়েল হ্যামেট, জেমস এম. কাইন এবং "ব্ল্যাক মাস্কের" অন্য লেখকদের সাথে তাকেও গোয়েন্দা কাহিনীর হার্ডবয়েলড ধারার একজন প্রবর্তক মনে করা হয়। তার উপন্যাগুলোর নায়ক ফিলিপ মার্লোকে, হ্যামেটের স্যাম স্পেডের মতো, কেউ কেউ "প্রাইভেট ডিটেকটিভ"-এর সমার্থক ভেবে থাকে। চলচ্চিত্রে হামফ্রে বোগার্ট দুটো চরিত্রেই অভিনয় করেছেন, তবে অনেকেই তাকে মার্লো হিসেবেই উপযুক্ত মনে করেন।
চ্যান্ডলারের কয়েকটি উপন্যাসকে গুরুত্বপূর্ণ সাহিত্যসৃষ্টি বলে গণ্য করা হয় এবং তার মধ্যে তিনটাকে বলা হয় মাস্টারপিস: "ফেয়ারওয়েল, মাই লাভলি" (১৯৪০), "দ্য লিটল সিস্টার" (১৯৪৯) এবং "দ্য লং গুডবাই" (১৯৫৩)। শেষোক্তটি সম্পর্কে মার্কিন অপরাধ গল্পের এক সংকলনে বলা হয় "তর্কসাপেক্ষ হলেও ২০ বছর আগে প্রকাশিত হ্যামেটের "দ্য গ্লাস কি"-র পর প্রথম সিরিয়াস এবং মূলধারার উল্লেখযোগ্য উপন্যাস যেটাতে রহস্যের উপাদানগুলো রয়ে গেছে।"
ভূমিকা চাওলা
ভূমিকা চাওলা (জন্মঃ রচনা চাওলা হিসেবে ২১শে অগাস্ট ১৯৭৮ সাল) হলেন একজন ভারতীয় অভিনেত্রী এবং একজন সাবেক মডেল। তিনি তেলুগু ছবি "ইয়ুভাকুডু" (২০০০) দিয়ে তাঁর চলচ্চিত্র জীবনের সূচনা করেন এবং তারপর থেকে তিনি ভারতীয় বিভিন্ন চলচ্চিত্র শিল্পে এবং ত্রিশটিরও অধিক তেলুগু, তামিল, হিন্দি, মালয়ালম, কর্ণাঠক, ভোজপূরি, এবং পাঞ্জাবি চলচ্চিত্রে কাজ করেন। তাঁর করা "খুশি", "অক্কাডু", "তেরে নাম", "মিসসাম্মা", "গান্ধী, মাই ফাদার", "বাডি" এবং "আনাসুয়া" ছবিগুলো দিয়ে আলোচনায় আসেন।
চাওলা পাঞ্জাবি পরিবারে নয়া দিল্লী, India and completed her schooling there. Her father was an Army officer. She moved to Mumbai in 1997 and started her career with Ad films and Hindi music video albums. She appeared in the Zee TV series "Hip Hip Hurray".
জন ডিকসন কার
জন ডিকসন কার (১৯০৬ – ১৯৭৭) ছিলেন একজন আমেরিকান গোয়েন্দা কাহিনী লেখক। কার্টার ডিকসন, কার ডিকসন ও রজার ফেয়ারবেয়ার্ন ছদ্মনামে তিনি লিখতেন।
স্বর্ণযুগের হুডানইটের অন্যতম সর্বশ্রেষ্ঠ লেখক হিসেবে কারকে গণ্য করা হয়; জটিল, কাহিনী-চালিত গল্প, যেখানে ধাঁধা সবকিছুর মূল। এক্ষেত্রে তিনি প্রভাবিত হয়েছিলেন গ্যাসটশ লেরক্স এবং জি কে চেস্টারটনের ফাদার ব্রাউন গল্পগুলো দ্বারা।তিঅঁই ছিলেন তথাকথিত লকড-রুম মিস্ট্রির গুরু, যেসব গল্পে গোয়েন্দাকে আপাতদৃষ্টিতে অসম্ভব কোনো অপরাধের তদন্ত করতে হয়। "দি হলো ম্যান"কে ভাবা হয় কারের মাস্টারপিস; ১৯৮১ সালে ১৭ জন রহস্যলেখক ও সমালোচকদের একটি পরিষদ এটিকে সর্বকালের সেরা লকড-রুম মিস্ট্রি হিসেবে নির্বাচিত করে। কার ঐতিহাসিক রহস্যকাহিনীও লিখতেন।
ইংল্যান্ডে কয়েক বছর বাস করা কারকে প্রায়শই "ব্রিটিশ-স্টাইলের" রহস্যলেখকদের মধ্যে অন্তর্ভুক্ত করা হয়। তার অধিকাংশ (সব নয়) উপন্যাসের অকুস্থল ইংরেজ রাজ্য, বিশেষত পল্লীগ্রাম, গ্রাম্য জমিদারি এবং ইংরেজ চরিত্র। তার সর্বাধিক পরিচিত দুটো গোয়েন্দা চরিত্রই ইংরেজ: ড. গিডেয়ন ফেল এবং স্যার হেনরি মেরিভেল।
যুক্তরাষ্ট্রে পেনসিলভানিয়ার সংসদ সদস্য উডা নিকোলাস কারের সন্তান কার পটসটাউনের দ্য হিল স্কুল থেকে গ্র্যাজুয়েট করেন ১৯২৫ সালে এবং হেভারফোর্ড কলেজে ১৯২৯ সালে। ১৯৩০ দশকের শুরুতে তিনি ইংল্যান্ডে বাস করতে থাকেন, সেখানে ইংরেজকন্যা ক্লারিস ক্লিভেসকে বিয়ে করেন। সেখানেই শুরু হয় তার রহস্যকাহিনী লেখার জীবন। পরে ১৯৪৮ সালে আন্তর্জাতিকভাবে পরিচিত এই লেখক যুক্তরাষ্ট্রে ফিরে আসেন।
১৯৫০ সালে কারের লেখা আর্থার কোনান ডয়েলের জীবনী তাকে দুটো পুরস্কার এনে দেয়- মিস্ট্রি রাইটার্স অফ আমেরিকার এডগার পুরস্কার; এবং দ্বিতীয়টি ১৯৭০ সালে রহস্যলেখক হিসেবে তার ৪০ বছরের কর্মজীবন উপলক্ষে। ১৯৬৩ সালে তাকে এমডব্লিউএ-এর গ্র্যান্ড মাস্টার পুরস্কারও দেওয়া হয়। ব্রিটিশ ডিটেকশন ক্লাবে যোগদান করতে পারা মাত্র দুজন আমেরিকানের একজন ছিলেন কার।
১৯৬৩-এর বসন্তের শুরুতে নিউইয়র্কের মামারোনেক শহরে থাকাকালীন সময়ে কার স্ট্রোকের শিকার হন, ফলে তার দেহের বাম পাশ পক্ষাঘাতগ্রস্ত হয়ে যায়। তিনি একহাতে লিখতে থাকেন এবং কয়েক বছর রহস্য ও গোয়েন্দা গল্পের বইয়ে ভূমিকা লেখেন, পত্রিকায় কলাম লেখেন, "দ্য জুরি বক্স" থেকে শুরু করে "এলেরি কুইনের মিস্ট্রি ম্যাগাজিন" পর্যন্ত। ঘটনাক্রমে কার আবার দক্ষিণ ক্যারোলিনায় বাস করতে থাকেন,এবং ফুসফুসের ক্যান্সারে সেখানে মৃত্যবরণ করেন ২৮ ফেব্রুয়ারি, ১৯৭৭ সালে।
চান্দগাঁও থানা
চান্দগাঁও বাংলাদেশের চট্টগ্রাম জেলার একটি মেট্রোপলিটন থানা। এটি চট্টগ্রাম সিটি কর্পোরেশনের আওতাধীন।
চান্দগাঁও থানার মোট আয়তন ২৩.৪০ বর্গ কিলোমিটার।
১৯৭৮ সালের ৩০ নভেম্বর হাটহাজারী উপজেলার ১টি ওয়ার্ড এবং আরো ৬টি মেট্রোপলিটন থানার সমন্বয়ে চট্টগ্রাম সিটি কর্পোরেশন গঠিত হয়, তন্মধ্যে চান্দগাঁও থানা অন্যতম।
২০১১ সালের পরিসংখ্যান অনুযায়ী চান্দগাঁও থানার আওতাধীন এলাকার লোকসংখ্যা ১,৭৮,৩৯০ জন। এর মধ্যে পুরুষ ৯৬,৬৫৯ জন এবং মহিলা ৮১,৭৩১ জন।
চট্টগ্রাম সিটি কর্পোরেশনের উত্তর-পূর্বাংশে চান্দগাঁও থানার অবস্থান। এর দক্ষিণে বাকলিয়া থানা; পশ্চিমে চকবাজার থানা, পাঁচলাইশ থানা, বায়েজিদ বোস্তামী থানা ও হাটহাজারী উপজেলার বুড়িশ্চর ইউনিয়ন; উত্তরে হাটহাজারী উপজেলার শিকারপুর ইউনিয়ন ও বুড়িশ্চর ইউনিয়ন এবং পূর্বে রাউজান উপজেলার উরকিরচর ইউনিয়ন, হালদা নদী, রাউজান উপজেলার নোয়াপাড়া ইউনিয়ন, কর্ণফুলি নদী, বোয়ালখালী উপজেলার কধুরখীল ইউনিয়ন ও কর্ণফুলি থানা অবস্থিত।
চট্টগ্রাম সিটি কর্পোরেশনের আওতাধীন চান্দগাঁও থানা ১৯৭৮ সালে গঠিত হয়। পূর্বে এলাকাটি 'পাঠানগোদা' নামে পরিচিত ছিল।
১৯৭১ সালের ২৭ মার্চ চান্দগাঁও থানার কালুরঘাট বেতার কেন্দ্র থেকে বঙ্গবন্ধু শেখ মুজিবুর রহমানের পক্ষে মেজর জিয়াউর রহমান স্বাধীনতার ঘোষণা দেন। মার্চ ও এপ্রিল মাসের বিভিন্ন সময়ে কালুরঘাট বেতার কেন্দ্র দখলের জন্য পাকসেনাদের সঙ্গে মুক্তিযোদ্ধাদের একাধিক লড়াই সংঘটিত হয়।
চান্দগাঁও থানার আওতাধীন চট্টগ্রাম সিটি কর্পোরেশনের এলাকাসমূহ হল:
বায়েজিদ বোস্তামী থানা
বায়েজিদ বোস্তামী বাংলাদেশের চট্টগ্রাম জেলার একটি মেট্রোপলিটন থানা। এট চট্টগ্রাম সিটি কর্পোরেশনের আওতাধীন। বিখ্যাত পার্সিয়ান সূফী সাধক হযরত বায়েজিদ বোস্তামীর নামানুসারে এই থানার নামকরণ করা হয়েছে এবং এই সাধকের মাজার এই থানাতেই অবস্থিত।
বায়েজিদ বোস্তামী থানার মোট আয়তন ১২.৯১ বর্গ কিলোমিটার।
২০০০ সালের ২৭ মে পাহাড়তলী থানা, পাঁচলাইশ থানা ও হাটহাজারী উপজেলার কিছুর অংশ নিয়ে বায়েজিদ বোস্তামী থানা গঠন করা হয়।
২০০১ সালের পরিসংখ্যান অনুযায়ী বায়েজিদ বোস্তামী থানার আওতাধীন এলাকার লোকসংখ্যা ১,২৩,৪৫৮ জন। এর মধ্যে পুরুষ ৬৬,৯৯২ জন এবং মহিলা ৫৬,৪৬৬ জন।
১৯৩০ সালের ২২ এপ্রিল ব্রিটিশ বিরোধী আন্দোলনের সময় জালালাবাদ পাহাড়ে ইংরেজ বাহিনীর সঙ্গে লড়াইয়ে ১১ জন বিপ্লবী যুব সৈনিক শহীদ হন।
চট্টগ্রাম সিটি কর্পোরেশনের উত্তরাংশে বায়েজিদ বোস্তামী থানার অবস্থান। এর পশ্চিমে সীতাকুণ্ড উপজেলার সলিমপুর ইউনিয়ন ও চট্টগ্রাম সিটি কর্পোরেশনের খুলশী থানা, দক্ষিণে খুলশী থানা ও পাঁচলাইশ থানা, পূর্বে চান্দগাঁও থানা ও হাটহাজারী উপজেলার শিকারপুর ইউনিয়ন এবং উত্তরে হাটহাজারী উপজেলার চিকনদণ্ডী ইউনিয়ন ও চট্টগ্রাম সিটি কর্পোরেশনের আওতাধীন হাটহাজারী উপজেলার ১নং দক্ষিণ পাহাড়তলী ওয়ার্ড অবস্থিত।
বায়েজিদ বোস্তামী থানার আওতাধীন চট্টগ্রাম সিটি কর্পোরেশনের এলাকাসমূহ হল:
হলোসিন বর্ষপঞ্জী
হলোসিন বর্ষপঞ্জী যা হলোসিন যুগ অথবা মানব যুগ (এইচ ই(HE)) নামেও পরিচিত এটি হচ্ছে একটি বর্ষ গণনার পদ্ধতি যা বর্তমান প্রভাব বিস্তার কারী এ ডি(AD) (অথবা সি ই(CE)) গণনা প্রক্রিয়াতে ঠিক ১০,০০০ বছর যোগ করে। এর প্রথম বছরের অবস্থান ছিল হলোসিন ভূতাত্ত্বিক যুগ এবং নবপ্রস্তরযুগীয় বিপ্লবের কাছা কাছি যখন মানুষেরা শিকার-সংরক্ষণ জীবনধারা থেকে কৃষি এবং নির্দিষ্ট জনবসতির জীবনে পরিবর্তিত হয়। হলোসিন বর্ষপঞ্জীর বর্তমান বছর হচ্ছে HE এইচ ই। এইচ ই(HE) পদ্ধতি সর্বপ্রথম বিজ্ঞানী সিসারে এমিলিয়ানি ১৯৯৩ সালে প্রস্তাব করেন।
সিসার এমিলিয়ানির বর্ষপঞ্জির সংস্কার বর্তমান "অ্যানো ডোমিনি" যুগের যা পৃথিবী বর্ষপঞ্জির বছরের সংখ্যাকে গ্রহণ করেছিল, তা বেশ কিছু সমস্যা সমাধানের দ্বার উন্মোচন করে। যার মধ্যে আছে:
এর পরিবর্তে এইচ ই (HE) "মানব যুগের শুরুকে" এর বিপ্লব হিসেবে ব্যবহার করে ইচ্ছামত সংজ্ঞায়িত করলে ১০,০০০বি সি(BC) ১ এইচ ই (HE) নির্দেশ করে তাই এ ডি(AD) ১ এইচ ই (HE) ১০,০০১ এর সাথে মিলে যায়। এটি বর্তমান ভূতাত্ত্বিক বিপ্লব হলোসিন (নামের অর্থ "সম্পূর্ণরূপে সাম্প্রতিক") শুরুর স্থুলমান। এর প্রেরণা হিসেবে বিশ্বাস করা হয় মানব সভ্যতাকে (যেমন, সর্বপ্রথম বসতি, কৃষি ইত্যাদি) যা এই সময়ের মধ্যে উদ্ভব ঘটে।
বিজ্ঞানিরা হলোসিন সম্বন্ধে তাদের বুঝতে পারাকে উন্নত করেছে এবং বর্তমানে এর শুরুর সময় সূক্ষ্মভাবে নিরূপণ করতে পারে। একটি সর্বসম্মত দৃষ্টিভঙ্গি একত্রিত হয়েছে এবং তা ২০১৩ সালে আই ইউ জি এস(IUGS) দ্বারা গৃহীত হয়। বর্তমান অনুমানে এর উদ্ভব হয় এ ডি(AD) ২০০০ এর ১১.৭ হাজার বছর পূর্বে।
এটি এইচ ই(HE) এর সাথে সঙ্ঘরসিক এবং কিভাবে পরিবর্তিত হবে পরিস্কার নয় যা ১৯৯৩ সালে প্রস্তাবিত "ন্যাচার " এ প্রকাশিত। ১৯৯৩ এর পর মতভেদের ২০ বছর পরও এই সম্বন্ধে কৌতুহল রয়ে গেছে এবং ভূতাত্ত্বিক, জীবাশ্মবিদ্যা অথবা প্রত্নতাত্ত্বিক বৈজ্ঞানিক সম্প্রদায়ে এটি ব্যবহার অর্জন করতে পারে নি।
মানব যুগ প্রবক্তারা দাবি করেন যে এটি ভূতাত্ত্বিক, প্রত্নতাত্ত্বিক, তারিখ প্রদানবিদ্যা এবং ঐতিহাসিক তারিখ প্রদানকে সহজ করে। তা ছাড়াও এর উদ্ভব এমন একটি ঘটনার উপর ভিত্তি করে যা যীশুর জন্মের থেকেও বেশি সর্বজন প্রাসঙ্গিক। মানব ইতিহাসের সকল গুরুত্বপূর্ণ তারিখ সহজভাবে লিপিবদ্ধ করা যায় ক্রমবর্ধমান মাপনীর মাধ্যমে যেখানে ছোট তারিখ বড় তারিখের পূর্বে থাকে। আরেকটি অর্জন এই যে হলোসিন যুগ অন্যান্য বর্ষপঞ্জী যুগের পূর্বে শুরু হয়। তাই এটি বিভিন্ন বর্ষপঞ্জীর তারিখ তুলনা এবং রূপান্তরে সাহায্য করতে পারে।
জুলিয়ান অথবা গ্রেগোরিয়ান এ ডি(AD) বছর থেকে মানব যুগে রূপান্তরকরণ করা যায় এ ডি(AD) বছরের সাথে ১০,০০০ যোগ করে। বর্তমান এ ডি AD হলোসিন বছরে পরিবর্তন করা যায় এর পূর্বে "১" সংখ্যা যোগ করে, যা তৈরি করে HE. বি সি(BC) বছর কে রূপান্তর করা হয় ১০,০০১ থেকে বি সি বছর বিয়োগ করে। একটি গুরুত্ব পূর্ণ গ্রহণযোগ্যতার নির্ণায়ক হচ্ছে বি সি(BC) এবং এইচ ই য(HE) এর শেষের একক সংখ্যার জোড়ের যোগফল হতে হবে ১ অথবা ১১ এর সমান।
নকলা নদী
নকলা নদী বা সুন্দ্রাকাশি নদী বাংলাদেশের উত্তর-পূর্বাঞ্চলের সিলেট জেলার একটি নদী। নদীটির দৈর্ঘ্য ২৪ কিলোমিটার, গড় প্রস্থ ৫০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক নকলা-সুন্দ্রাকাশি নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৪১।
নরসুন্দা নদী
নরসুন্দা নদী বা নাগচিনি নদী বাংলাদেশের উত্তর-পূর্বাঞ্চলের কিশোরগঞ্জ জেলার একটি নদী। নদীটির দৈর্ঘ্য ৫৭ কিলোমিটার, গড় প্রস্থ ৮০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক নরসুন্দা নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৪২।
নলজুর নদী
নলজুর নদী বাংলাদেশের উত্তর-পূর্বাঞ্চলের সুনামগঞ্জ জেলার একটি নদী। নদীটির দৈর্ঘ্য ৪০ কিলোমিটার, গড় প্রস্থ ৯৬ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক নলজুর নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৪৩। জগন্নাথরপুর উপজেলার রানীগঞ্জ ইউনিয়নের বাংলাবাজার এর উপর দিয়ে প্রবাহিত কুশিয়ারা নদী থেকে জগন্নাথপুর উপজেলার উপর দিয়ে প্রবাহিত হয়ে সুনামগঞ্জ জেলার মহাসিং নদী হয়ে সুনামগঞ্জের সুরমার সাথে যুক্ত হয়েছে।বর্ষাকালে উপজেলার অন্যান্য ইউনিয়নের লোকজনের উপজেলা সদরের সাথে যুক্ত হওয়ার অন্যতম মাধ্যম এই নদী। একসময় এ নদী দিয়ে লঞ্চ, স্টিমারসহ বড় বড় নৌযান চলাচল করত। এখন এটি নদী না খাল চেনার উপায় নেই।
কথাসাহিত্য
কথাসাহিত্য বলতে সেসব গল্প-কাহিনীকে বোঝানো হয় যেগুলোর আছে সাহিত্যিক মূল্য, যেমন সামাজিক ভাষ্য, রাজনৈতিক সমালোচনা বা মানুষের অবস্থা ইত্যাদি। কথাসাহিত্য লেখায় সংলাপ ব্যবহার করা হয় এবং উপরোক্ত লক্ষ্যানুসারে তা প্লটের চেয়ে থিমের ওপর বেশি জোর দেয়। স্কুল বা বিশ্ববিদ্যালয়ে কথাসাহিত্যের পাঠদান করা সাধারণ ব্যাপার।
কথাসাহিত্যের বিপরীত ভাবা হয় জনপ্রিয়, বাণিজ্যিক বা বর্গনির্দিষ্ট কাহিনীকে। কেউ কেউ এদের পার্থক্য করেছেন এভাবে- একটি বাস্তবতাকে বিশ্লেষণ করে (কথাসাহিত্য), অন্যটি বাস্তবতা থেকে পলায়ন করে (জনপ্রিয়)। কাহিনীর এই দুটি উপাংশের পার্থক্য নিয়ে সমালোচক ও পণ্ডিতগণ অনেক বিতর্ক করেছেন।
নীল স্টিফেনসন বলেছেন যে, যখন দেখা যাচ্ছে সব সংজ্ঞাই সরল হয়ে যাচ্ছে, তখন কথাসাহিত্য ও বর্গসাহিত্যের সাধারণ সংস্কৃতিতেই ব্যবধান লক্ষণীয়। একদিকে, আজকাল কথাসাহিত্যিকরা পৃষ্ঠপোষকতা পাচ্ছেন, বিশ্ববিদ্যালয়ে চাকরি পাচ্ছেন, এবং এরকম অবস্থানে থাকায় তাদের বইগুলোর কাটতির কথা না ভেবে বরং সমালোচকদের কাছে সেটা সমাদর পাচ্ছে কিনা তা দেখছেন। অন্যদিকে বর্গসাহিত্য লেখকগণের প্রবণতা হলো বই বিক্রির সংখ্যা দিয়ে নিজেদের বিচার করা।
কথাসাহিত্য সম্মিলিত নিয়মবদ্ধ কোনো বর্গ নয়, তবে কিছু সাধারণ বৈশিষ্ট্য দেখে একে সংজ্ঞায়িত করা যায়।
কথাসাহিত্যে সাধারণত "ইন্টারেস্টিং, জটিল এবং উন্নত" চরিত্রগুলোর "অন্তর্মুখী, বিস্তারিত বিশ্লেষণের" দিকে নজর দেয়। কাহিনীকে প্রাধান্য দেয়া বর্গসাহিত্য এর বিপরীত। স্বভাবতই কথাসাহিত্য লোকদের "ভেতরের গল্পের" উপর জোর দেয় যারা কাহিনীকে এগিয়ে নিয়ে চলে এবং আবেগিকভাবে পাঠককেও এতে জড়িয়ে নেয়।
কথাসাহিত্যের শৈলীকে সাধারণত বলা হয় "মার্জিতভাবে লেখা, গীতধর্মী, এবং ... স্তরে স্তরে সাজানো"। কথাসাহিত্যের স্বর বর্গসাহিত্যের থেকেও বেশি গাঢ় হতে হতে পারে।
জনপ্রিয় সাহিত্যের থেকে কথাসাহিত্যে গতি কম। টেরেন্স রাফার্টি লিখেছেন, "কথাসাহিত্য, অঃর প্রকৃতি অনুসারেই, নিজে বেপথু হবার ঝুঁকি নিয়েও পদভ্রষ্ট সৌন্দর্যের জন্য নিজেকে দেরি করতে দেয়, যেন গড়িমসি করে।"
নয়া গাং নদী
নয়া গাং নদী (জৈন্তাপুর) বাংলাদেশ-ভারতের একটি আন্তঃসীমান্ত নদী। নদীটি ভারতের মেঘালয় এবং বাংলাদেশের উত্তর-পূর্বাঞ্চলের সিলেট জেলার একটি নদী। নদীটির দৈর্ঘ্য ১৬ কিলোমিটার, গড় প্রস্থ ৫০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক নয়া গাং নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৪৫।
সিমেওঁ দ্যনি পোয়াসোঁ
সিমেওঁ দ্যনি পোয়াসোঁ (ফরাসি ভাষায়: Siméon Denis Poisson) (২১ জুন ১৭৮১ - ২৫এপ্রিল ১৮৪০) একজন ফরাসি গণিতবিদ, জ্যামিতিবিদ, এবং পদার্থবিজ্ঞানী।
পোয়াসোঁর গবেষণার বিষয় ছিল স্থিতিস্থাপকতা, চুম্বকত্ব ও তত্ত্বীয় তড়িৎবিজ্ঞান এবং ফলিত গণিত। বস্তুত সম্ভাবনাতত্ত্বের গাণিতিক উন্নতিতে তিনি বিশেষ ভূমিকা রাখেন।
পত্র উপন্যাস
পত্র উপন্যাস হলো ধারাবাহিক লিখিত পত্রের আকারে লেখা একটি উপন্যাস। সাধারণত চিঠিপত্রের রূপে লেখা হলেও দিনপঞ্জী, পত্রিকার কাটিং এবং অন্যান্য নথিপত্র ব্যবহার করেও লেখা যায়। সম্প্রতি ইলেকট্রনিক "ডকুমেন্ট" যেমন রেকর্ডিং, রেডিও, ব্লগ এবং ই-মেইল মাধ্যও ব্যবহৃত হচ্ছে। পত্র উপন্যাসের ইংরেজি প্রতিশব্দ "epistolary" এসেছে গ্রীক শব্দ ἐπιστολή "epistolē" (মানে অক্ষর) থেকে লাতিন হয়ে।
পত্ররূপটি গল্পে অনেকটা বাস্তবভাব আনে, যেহেতু চিঠিপত্র বাস্তব জীবনের অংশ। সবজান্তা কথক কৌশলের আশ্রয় না নিয়েই এভাবে বিভিন্ন দৃষ্টিকোণ দেখানো সম্ভব হয়।
পত্র উপন্যাসের উৎপত্তি সম্পর্কে দুটো তত্ব বিদ্যমান। প্রথম মতানুসারে, সাধারণ উপন্যাসগুলোতে পাত্রপাত্রীর চিঠির বর্ণনা দেয়া থেকেই এ ধারার শুরু, পরে ক্রমে ক্রমে উপন্যাসের লেখা কমিয়ে কেবল চিঠিতেই তা সীমাবদ্ধ করা হয়। অন্য মতে, একসময় পত্র ও কবিতা প্রভৃতি নিয়ে যে সংকলনগুলো বেরোত সেগুলোর মধ্যে কয়েকটি চিঠিকে একত্র করে সাধারণত (প্রায়শই রগরগে) গল্প বানানো হতো। দুটি মতই স্বীকৃত।
বাংলা সাহিত্যে পত্রোপন্যাস খুব বেশি লেখা হয়নি। বিভূতিভূষণ মুখোপাধ্যায়ের "পোনুর চিঠি", কাজী নজরুল ইসলামের "বাঁধন হারা", প্রেমেন্দ্র মিত্রের "প্রিয়তমাসু", শৈলজানন্দ মুখোপাধ্যায়ের "ক্রৌঞ্চমিথুন" ও তরুণকুমার ভাদুড়ীর "সন্ধ্যাদীপের শিখা" উল্লেখযোগ্য।
বহু ধরনের পত্র উপন্যাস আছে: একপাক্ষিক (ক
কেবল একটি চরিত্রের চিঠি দেয়া, যেমন "লেটার্স অফ এ পর্তুগিজ নান" এবং "দ্য স্প্যারোস অফ ইয়াং ওয়েদার"), সংলাপীয় ( দুটি চরিত্রের চিঠি চালাচালি, যেমন "লেটার্স অফ ফ্যানি বাটলার্ড"), এবং বহপাক্ষিক (থিন বা তারো বেশি লোকের চিঠি, যেমন ব্রাম স্টোকারের "ড্রাকুলা")। এছাড়াও, "ক্লারিসা" বা "ডেন্জারাস লিয়াজোঁ" প্রভৃতি বহুপাক্ষিক পত্র উপন্যাসের গুরুত্বপূর্ণ সাহিত্য-কৌশলটি হলো- একইসাথে, তবে আলাদাভাবে, নায়িকা এবং খলনায়কের পত্রবিনিময় দেখানো যা নাটকীয় উত্তেজনা তৈরি করে।
পাটনাই নদী
পাটনাই নদী বা পাইকারতলা নদী বাংলাদেশের উত্তর-পূর্বাঞ্চলের সুনামগঞ্জ জেলার একটি নদী। নদীটির দৈর্ঘ্য ৪০ কিলোমিটার, গড় প্রস্থ ১২৯ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক পাটনাই-পাইকারতলা নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৪৭।
পাবিজুড়ি নদী
পাবিজুড়ি নদী বা কুশি গাং বা কুশিয়া নদী বাংলাদেশের উত্তর-পূর্বাঞ্চলের সিলেট জেলার একটি নদী। নদীটির দৈর্ঘ্য ৩৮ কিলোমিটার, গড় প্রস্থ ৩৪ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক পাবিজুড়ি নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৪৮।
চিঠি
চিঠি বা পত্র হলো একজনের পক্ষ থেকে অন্যজনের জন্য লিখিত তথ্যধারক বার্তা। চিঠি দুজন বা দুপক্ষের মধ্যে যোগাযোগ বজায় রাখে; বন্ধু ও আত্মীয়দের আরো ঘনিষ্ট করে, পেশাদারি সম্পর্কের উন্নয়ন করে এবং আত্মপ্রকাশের সুযোগ দেয়। স্বাক্ষরতা টিকিয়ে রাখতেও একসময় চিঠির অবদান ছিল। প্রাচীনকাল থেকেই মানুষ চিঠি আদানপ্রদান করেছে, "ইলিয়াডে" তার উল্লেখ ছিল। হিরোডোটাস এবং থুসিডাইডিসের রচনাবলীতেও তা উল্লেখ করা হয়েছে।
ঐতিহাসিকভাবে, চিঠির প্রচলন ছিল প্রাচীন ভারত, প্রাচীন মিশর, সুমের, প্রাচীন রোম, মিশর এবং চীনে, চলছে এখনো। সতের ও আঠারো শতকে চিঠি লেখা হতো স্ব-শিক্ষার জন্য। চিঠি ছিল পাঠচর্চা, অভিজ্ঞতা বর্ণনা করা, বিতর্কমূলক লেখা বা সমমনা অন্যদের সাথে আইডিয়া বিনিময়ের পদ্ধতি। কিছু লোক চিঠিকে মনে করতো কেবল লেখালেখি। আবার অন্যরা মনে করে যোগাযোগের মাধ্যম। বাইবেলের বেশ কয়েকটি পরিচ্ছেদ চিঠিতে লেখা। অযক্তিগত, কূটনৈতিক বা বাণিজ্যিক- সবরকম চিঠিই পরবর্তীকালে ঐতিহাসিকগণ প্রাথমিক উৎস হিসেবে ব্যবহার করেন। কখনোবা চিঠি এতো শৈল্পিক রূপ পায় যে তা সাহিত্যের একটি বর্গ হয়ে ওঠে, যেমন বাইজেন্টাইনে "এপিস্টোলোগ্রাফি" বা সাহিত্যের পত্র উপন্যাস।